భూక్యా జాన్సన్ నాయక్

భూక్యా జాన్సన్‌ నాయక్‌ తెలంగాణ రాష్ట్రానికి చెందిన రాజకీయ నాయకుడు.  ఆయనను 2023లో జరిగే శాసనసభ ఎన్నికల్లో ఖానాపూర్ శాసనసభ నియోజకవర్గం నుండి బీఆర్ఎస్ ఎమ్మెల్యే అభ్యర్థిగా ప్రకటించింది.

జననం, విద్యాభాస్యం 

భూక్యా జాన్సన్ నాయక్ తెలంగాణ రాష్ట్రం, జగిత్యాల జిల్లా,ఇబ్రహీంపట్నం మండలం,  తిమ్మాపూర్‌ తండాలో జన్మించాడు. ఆయన నిజాం కాలేజీలో బీఎస్సీ డిగ్రీ  ఆ తర్వాత ఉస్మానియా యునివర్సిటీ నుంచి కంప్యూటర్‌ అప్లికేషన్స్‌లో డిప్లొమో పూర్తి చేసి కొంత కాలం పాటు విదేశాల్లో ఉద్యోగాలు చేస్తూ అక్కడే స్థిరపడ్డాడు.

రాజకీయ జీవితం
భూక్యా జాన్సన్ నాయక్ స్వదేశానికి తిరిగి వచ్చి టీఆర్ఎస్ పార్టీలో క్రియాశీలకంగా పని చేసి 2023లో జరిగిన అసెంబ్లీ ఎన్నికల్లో ఖానాపూర్ సిట్టింగ్‌ ఎమ్మెల్యేగా ఉన్న రేఖా నాయక్‌ను మార్చి పార్టీ అధిష్టానం ఆయనకు టికెట్ కేటాయించింది. ఆయన ఆ ఎన్నికల్లో పోటీ చేసి  కాంగ్రెస్ అభ్యర్థి వెడ్మ బొజ్జు చేతిలో 4289 స్వల్ప ఓట్ల తేడాతో ఓడిపోయాడు.

మూలాలు


వర్గం:తెలంగాణ రాష్ట్ర సమితి రాజకీయ నాయకులు